Streetscooter

Di Streetscooter GmbH (Ain Skriifwiis StreetScooter) ön Aachen becht Elektroautos me Bateriien. Sent hok Jaaren es dit en Daachterfirma fan di Dütsk Post. Uk elektrisk Lastenweelen uur bi Streetscooter becht.

2020 waar bikeent, dat di Post diarme weđer āphual wel.

 Histoorie fan di Firma 
mini|hochkant=1.2|Di Prototyp C16 fan't Jaar 2014

Ön di Juuni fan 2010 heer Achim Kampker töhop me Günter Schuh di Firma üs en Forskingsprojekt fan di RWTHRWTH = Rheinisch-Westfälische Technische Hochschule Aachen bigent. Töhop me 80 üđer Firmen skul en Elektroauto fuar kuurt Waien üttaacht uur. Des Wain skul fuar 5.000 € plus Baterii (-hüür) önberen uur. 

Diarfan waar man en ain Firma. Ön di Mai fan 2011 waar dit Concept Zeitgeist fuar't jest Lop weeget, ön di Hārefst kām di jest Streetscooter Compact ön di Internationale Automobil-Ausstellung (IAA) ön Frankfurt tö se. Achterön kām di Minilaster Work.

2012 heer Kampker di Foriining Netzwerk für bezahlbare und nachhaltige Elektromobilität grünjlair en waar Fuarseeter diarfan.

Bi di RWTH Aachen waar me en Multimateriaal-3D-Prenter fan Stratasys en Elektroauto-Prototyp becht, en des waareti ek leenger üs jen Jaar. Des Auto wiar di Streetscooter C16, diar ön di 25. Oktoober fan 2014 ön di EuroMold weeget uur kür.
2014 waar uk 200 Stek fan di Minilaster Streetscooter Work becht, hurfan di Post 70 aurnoom. - Em wil di "Work" 2015 fuar 20.000 € forkoopi.

Ön di Detsembermuun koopeti di Dütsk Post di Firma, wat diarfan en Daachterfirme fan di Post waar. Di Post her fuarof forsaacht en fo Elektroautos fuar jaar Pakeetböören tö fo, en dit kür of wil nemen önber.

Ön di Aprilmuun fan 2016 waar di Streetscooter Work üs Seerie bigent, en dit Jaar skul al 2.000 Autos becht uur. Em kür da bit tö't Jen fan 2016 1.906 Autos üp Straat fo.
En Meföligster fan di Post-Fuarstant, Jürgen Gerdes sair, dat em di 70.000 Autos bi di Post wechkum en diarfuar Elektroautos laap skel. Fan 2017 ön skul al 10.000 Autos ön't Jaar becht uur.Der tausendste Elektro-Transporter der Post. In: FAZ.net, 23. August 2016. Ön di Septembermuun fan 2017 her em al Kapatsiteet fuar 15.000 Autos ön't Jaar törocht.

Bi di IAA 2016 kür di gurter Pakeetwain "Work L" weeget uur.

Ön di Aprilmuun 2017 sair di Post, dat jü en taust Fabrik fuar di Streetscooters haa wil. Tö des Tir waar uk bikeent, dat di Post dit Auto ek bluat fuar höörsalev bech wil. Uk Komuunen en Firmen skul dit nü önböören uur.

Di Fesk-Gurthaneler Deutsche See wil 2017 80 Streetscooters, ark me en Köölkast fuar 680 Kilo Fesk koopi.

Fan Juuli 2017 ön skul di Produktsjoon fan di "Work XL" önlaap, en Wain me 20 Kubikmeetern Leervoluumen, wat töhop me Ford becht uur skel.

Sent Mai 2018 uur uk ön Düren Streetscooters becht. Diarme töhop ken em 20.000 Autos ön't Jaar bech, ark Dai 46 Stek.

Ön di Oktoober fan 2021 waar di Firma tö Odin Automotive forkooopet. Des es en Firma fan Stefan Krause, diar al Fuarseter fan't Marketing bi BMW wesen es.

 Modeli 
 Autos 
 Work 
mini|Streetscooter Work üs Leerwain (2017)
mini|Iin ön di Kast fan en Pakeetwain luket
Bi di Streetscooter sen fi Fuarderweelen öndrewen, en dit heer en elektrohydraulisk Serostjüüring.. Di Hoogdi fan di Leerplati waar sa ütsaacht, dat dit gur fuar di Rech fan di Mensk es. Diartö kumt, dat di aur di Weelen hengiar, sa dat di fan jen Sir tö di Üđer gleer es.  Wan en Kast diarön es, da ken em diar fan trii Siren bi kum. Rochts fan di Köörerseet ken soowen Breev-Transportkasten henstelt uur. 

Di Karoserii es fan Könststof maaket. 

 Work L 
mini|Streetscooter Work L (Di Kast es hooger en leenger)
Bi di Streetscooter Work L ken em ombi 30 % muar Wecht mefo, en em heer binai debelt sa fuul Plaats diarfuar.

 Work XL 
Di 16. August 2017 waar di Varianti Modell XL weeget, wat üp Bāsis fan di Ford Transit becht uur en ombi 20 Kubikmetern Plaats heer.

 Transporträder 
 Work Bike 
Dit Work Bike es en Transportweel fuar Post, wat di Postböör elektrisk helpt (Bit 25 km/h sa üs bi't Sküüwen bit 6 km/h). Di Akku heer 36-[[Volt|V] en 480 Wh Kapatsiteet, dit leengt fuar ombi 35 km. Di Mootor set ön't Achterweel. Em ken me dit Work Bike bit tö 50 kg Post āpleer.

 Work Trike 
Dit Triiweel ken 90 kg me langs fo. Tau Motooren ön di Achterweelen help bit 25 km/h en bit Sküüwen bit 6 km/h. Di Akku heer 36 V / 480 Wh en skel 30 km skafi.

 Technisk Daaten 
 Autos  Transportweelen Produkt Work (20 kWh) Work (40 kWh) Work L (40 kWh) Work XL Work Bike Work Trike Modell Box Pickup Pure Box Pickup Pure Box Pickup Pure Box Motor 1 × Synchroonmootor Synchronmotor 1 × Elektromootor GO SwissDrive 2 × Elektromootor GO SwissDrive Maskiinenkraft 48 kW (38 kW Dauerkraft) bit 150 kW Öndreft Fuarn Achtern Wecht lerig 1460 kg 1280 kg 1595 kg 1415 kg 1695 kg 1705 kg 1465 kg 2900 kg 58 kg 85 kg Töleten Wecht 2180 kg 2600 kg 4250 kg 210 kg 280 kg Töleering 720 kg 900 kg 585 kg 765 kg 905 kg 895 kg 1135 kg1350 kg 50 kg 90 kg Leervoluumen 4,3 m³ – – 4,3 m³ – – 8 m³ – – 20 m³ Lithium-Ionen-Akkumulator 20 kWh 40 kWh 40 kWh 30–90 kWh 480 Wh 2 × 480 Wh Laapwai (NEFZ) 113 km 113 km 232 km 205 km 80–200 km 35 km 30 km Gauhair max. 85 km/h 25 km/h

 Hat giar jit fiiđer 
2017 waar fif Autos me Partiikelfilter fuar fiin Stof fuarstelt Mann+Hummel, wat di Stof fan Gumimenteln en Bremsen töbeekhual skel.

2018 skel 500 Transporter me Brenstofselen bechten ütprobiaret uur.

 Weblinks 

 Website der StreetScooter GmbH
 Verkaufsprospekt der Deutschen Post
 Bernd Müllender: Deutschlands Mister E-Mobility. In: Die Tageszeitung, 25. Dezember 2017.

 Einzelnachweise 

Kategorie:Forkiir
Kategorie:Automobilfabrik (Dütsklön)
Kategorie:Straatenforkiir
Kategorie:Elektroautofirma
Kategorie:Elektroauto (Baterii)
Kategorie:Projekt (RWTH)